Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 3019

(4) Azokban az esetekben, amikor az exportőr aláírására nincs szükség, az aláírás alóli mentesség az aláíró nevének feltüntetése alóli mentességet is jelenti. _____________________ EU/KR/P1/IV. MELLÉKLET/hu 1 IV. MELLÉKLET A KOREAI-FÉLSZIGET PASSZÍV FELDOLGOZÁSI ÖVEZETEIVEL FOGLALKOZÓ BIZOTTSÁG 1. Elismerve a Koreai Köztársaság alkotmányos mandátumát és biztonsági érdekeit, valamint mindkét Fél elkötelezettségét a béke és a jólét elősegítése mellett, továbbá a két Korea közötti gazdasági együttműködés fontosságát e cél megvalósításában, a szakbizottságokról szóló 15.2. cikk (1) bekezdése szerint létrejön a Koreai-félsziget Passzív Feldolgozási Övezeteivel Foglalkozó Bizottság. A bizottság feladata megvizsgálni hogy a Koreai-félszigeten található körülmények megfelelőek-e a passzív feldolgozási övezetek kialakításával és fejlesztésével megvalósítandó további gazdasági fejlődés számára. 2. A bizottság a Felek tisztségviselőiből áll. A bizottság e megállapodás hatályba lépésének első évfordulóján ül össze, és azt követően legalább évente egyszer, illetve bármikor kölcsönös megegyezés alapján. 3. A bizottság feladata olyan földrajzi térségek meghatározása, amelyek passzív feldolgozási övezetté jelölhetők ki. A bizottság dönt arról, hogy az egyes passzív feldolgozási övezetek megfelelnek-e a bizottság által meghatározott kritériumoknak. A bizottság feladata megjelölni egy, a passzív feldolgozási övezet földrajzi területén belül hozzáadható, származó végtermékek teljes inputjára vonatkozó maximális küszöbértéket. _____________________________ EU/KR/P1/DC/hu 1 AZ ANDORRAI HERCEGSÉGRE VONATKOZÓ KÖZÖS NYILATKOZAT 1. Az Andorrai Hercegségből származó és a HR 25-97. árucsoportjai alá tartozó termékeket Korea e megállapodás értelmében köteles az EU-féltől származó termékként elfogadni. 2. A „származó termékek” meghatározásáról és az igazgatási együttműködés módszereiről szóló jegyzőkönyv a fent említett termékek származó helyzetének meghatározására értelemszerűen alkalmazandó. A SAN MARINO KÖZTÁRSASÁGRA VONATKOZÓ KÖZÖS NYILATKOZAT 1. A San Marino Köztársaságból származó termékeket Korea e megállapodás értelmében köteles az EU-féltől származó termékként elfogadni. 2. A „származó termékek” meghatározásáról és az igazgatási együttműködés módszereiről szóló jegyzőkönyv a fent említett termékek származó helyzetének meghatározására értelemszerűen alkalmazandó. EU/KR/P1/DC/hu 2 A „SZÁRMAZÓ TERMÉKEK” MEGHATÁROZÁSÁRÓL ÉS AZ IGAZGATÁSI EGYÜTMŰKÖDÉS MÓDSZEREIRŐL SZÓLÓ JEGYZŐKÖNYVBEN TALÁLHATÓ SZÁRMAZÁSI SZABÁLYOK FELÜLVIZSGÁLATÁRÓL SZÓLÓ KÖZÖS NYILATKOZAT 1. A Felek megállapodnak abban, hogy felülvizsgálják a „származó termékek” meghatározásáról és az igazgatási együttműködés módszereiről szóló jegyzőkönyvben található származási szabályokat, továbbá megvitatják a szükséges módosításokat, amennyiben valamelyik Fél azt igényli. A „származó termékek” meghatározásáról és az igazgatási együttműködés módszereiről szóló jegyzőkönyv módosításának megvitatása során a Felek kötelesek tekintettel lenni a technológia és a termelési folyamatok fejlődésére, az áringadozásokra és minden olyan egyéb tényezőre, amely a származtatási szabályok módosítását indokolhatja. 2. A „származó termékek” meghatározásáról és az igazgatási együttműködés módszereiről szóló jegyzőkönyv II. mellékletét, a HR időszakos változásainak megfelelően kell átdolgozni. A MAGYARÁZÓ MEGJEGYZÉSEKRE VONATKOZÓ KÖZÖS NYILATKOZAT A Felek egyetértenek abban, hogy ehhez a jegyzőkönyvhöz Magyarázó megjegyzéseket szükséges fűzni. A megjegyzéseket a Felek saját eljárásaiknak megfelelően hajtják végre. EU/KR/P1/DC/hu 3 MAGYARÁZÓ MEGJEGYZÉSEK 1. Az 1. cikk értelmében a gyártás magába foglalja a betakarítást, a csapdázást, a termelést, a tenyésztést és a szétszerelést is. 2. Az 1. cikk g) pontjának alkalmazásában „megállapítható”: a vámérték megállapításról szóló megállapodással összhangban megállapított. 3. Az 5. cikk (1) bekezdése b) pontjának alkalmazásában a nem származó termék értéke a származó anyag értékének (beleértve a nem származó anyag gyártásához felhasznált saját gyártású származó anyagot) a termék gyártelepi árából történő kivonásával határozható meg. 4. A saját gyártású származó anyag értéke tartalmazza az anyag gyártása során felmerült összes költséget és a szokásos kereskedelemben hozzáadott nyereséggel megegyező összegű nyereséget. 5. A 6. cikk alkalmazásában az „egyszerű” kifejezés olyan tevékenységekre utal, amelyek nem igényelnek sem különleges készségeket, sem olyan gépeket, készülékeket, vagy berendezéseket, amelyeket kifejezetten az adott tevékenység elvégzésére állítottak elő vagy helyeztek üzembe. Az egyszerű keverés azonban nem foglal magában kémiai reakciót. A kémiai reakció olyan folyamatot – többek között biokémiai folyamatot – jelent, amely új szerkezetű molekulát eredményez a molekulákon belüli kötések megszakadása és újak kialakulása révén, illetve azáltal, hogy megváltozik a molekula atomjainak térbeli elrendeződése. EU/KR/P1/DC/hu 4 6. A 10. cikk alkalmazásában a semleges elemek közé tartoznak például:

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes